Yvy Sudã

Yvy Sudã, héra tee Tavakuairetã Yvy Sudã (Suahíli ñe'ẽme: Jamhuri ya Sudan Kusini, ingleñe'ẽme: Republic of South Sudan) ha'e peteĩ tetã hekosãsóva yguasu rembe'y'ỹva Sudán del Sur celebra el nacimiento de un nuevo país ojejuhúva Áfrika pehẽngue kuarahyresẽyguápe, itavusu ha'e Júva. Yvy Sundã jerére ojejuhu yvate gotyo Sundã, kuarahyresẽ ngotyo tetã Etiopía, Kéña, Ugánda ha Kóngo Jekopytyjoja Retã ñemby gotyo ha Tavakuairetã Mbyteafrikagua kuarahyreike gotyo.

Yvy Sundã yvy apekue ko'ãgagua oime kuri Sundã Ingyatérra ha Ehíto pegua yvy pehẽnguépe ha upéi, Sudã poguýpe hekosãso guive ary 1956-me. Yvy Sundãre oiko avano'õ opaichagua, avano'õ ojehero nilótiko, tenondeite umíva ijerovia angue rehegua térã Hesu rape rehegua, opyta hikuái Yvate Sundã poguýpe, ojehechavehápe aravekuéra ha umíva ijerovia musulmã. Jasyporundy 1983-pe, upe aja Sudã ruvicha, Yaafar Mohammed Numeiri, ojapo tetãvore joatyguigua orekóva ipype mbohapy tetãvore Yvy Sundã apekuépe, upéi katu ombojei chupekuéra, upéicha oñepyrũ Sundã retãygua ñorairõ mokõiha, oñombohovairõ guare Sundã ñorairõha aty ha umíva omohekosãsose Yvy Sundã. Oheja Sundã rekuái toñemosãso ko yvy pehẽngue ojejapo rire peteĩ  jekupytyha py'aguapyrã ára 9 jasyteĩ ary 2005-pe táva Naivasha-pe, Kéña retãme.

Ojejapógui pe jekupytyha, Yvy Sundã oiko ijyvy pehẽnguégui peteĩ tetã rekuái teéva ndaiporivéima Sundã poguýpe, ojejapo avei iléi guasurã oñepyrũ oheko me'ẽ ára 5 jasypakõi ary 2005-pe, upe léi guasúre ojejapo Porandu Guasu opaite Yvy Sundã retãyguápe ára 9 guive 15 jasyteĩ meve 2011-pe, ojeikuaa hag̃ua oipotápa hikuái hetã toñemosãso. Ára 7 jasykõi ary 2011-pe, tetã rekuái oporombokuaa mba'éichapa osẽ Porandu Guasu, umíva oipota hetã toñemosãso niko 98,83 %, upéicha oñemoherakuã Yvy Sundã isãsoiteha 9 jasypokõi ary 2011-me. Upe guive, oiko chugui tetã hekosãso ipyahuvéva opa umi tetã ambuéva apytépe.http://ramonramon.org/blog/2013/02/11/sudan-del-sur-el-pais-mas-joven-y-libre-del-planeta/
Jasyapy ary 2015-pe, Yvy Sundã oike G77 atýpe. Ko tetã ohasa asy oiko upépe ñerairõ umi avano'õ oikoéva apytépe ha ohasa avei Yvy Sudã Retãygua Ñorairõ ary 2013 guive 2020 peve.

 Mandu'apy 

 Joajuha 

 Página del Gobierno de Sudán del Sur